CELEX: 32016R0934
Language: lv
Date: 2016-06-08 00:00:00
Title: Komisijas Īstenošanas regula (ES) 2016/934 (2016. gada 8. jūnijs) par atsevišķu preču klasifikāciju kombinētajā nomenklatūrā

14.6.2016   
               
               
                  LV
               
               
                  Eiropas Savienības Oficiālais Vēstnesis
               
               
                  L 155/13
               
            KOMISIJAS ĪSTENOŠANAS REGULA (ES) 2016/934
      (2016. gada 8. jūnijs)
      par atsevišķu preču klasifikāciju kombinētajā nomenklatūrā
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
      tā kā:
      
                  (1)
               
               
                  Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienādu piemērošanu, ir jāpieņem noteikumi par šīs regulas pielikumā minēto preču klasifikāciju.
               
            
                  (2)
               
               
                  Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
               
            
                  (3)
               
               
                  Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
               
            
                  (4)
               
               
                  Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
               
            
                  (5)
               
               
                  Šajā regulā paredzētie pasākumi ir saskaņā ar Muitas kodeksa komitejas atzinumu,
               
            IR PIEŅĒMUSI ŠO REGULU.
      1. pants
      Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
      2. pants
      Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2016. gada 8. jūnijā
         
            
               Komisijas
            
            
               un tās priekšsēdētāja vārdā –
            
            
               Nodokļu politikas un muitas savienības ģenerāldirektors
            
            Stephen QUEST
         
      
      
         (1)  OV L 269, 10.10.2013., 1. lpp.
      
      
         (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
         PIELIKUMS
         
                     Preču apraksts
                  
                  
                     Klasifikācija (KN kods)
                  
                  
                     Pamatojums
                  
               
                     (1)
                  
                  
                     (2)
                  
                  
                     (3)
                  
               
                     Izstrādājums, kas sastāv no šādām sastāvdaļām, iepakots kā komplekts:
                     
                                 —
                              
                              
                                 taisnstūra izgriezums (apm. 14 × 21 cm), kas izgatavots no divkārtainas plastmasas plēves, kuras priekšpuse apdrukāta ar melnbaltiem motīviem. Izgriezuma mugurpusē ir pašlīmējoša sloksne. No šā izgriezuma var noņemt sešas izgrieztas un izceltas uzlīmes (virsējā plastmasas plēve ir ar reljefu),
                              
                           
                                 —
                              
                              
                                 trīs dažādu krāsu poraina materiāla flomāsteri. Flomāsteri ir iepakoti kopā mazā plastmasas iepakojumā.
                              
                           Uzlīmes izkrāso ar flomāsteriem un tad izmanto dekorēšanai.
                     Sk. attēlu (*).
                  
                  
                     4911 91 00 
                  
                  
                     Klasifikācija ir noteikta, ievērojot kombinētās nomenklatūras interpretācijas 1., 3.b un 6. vispārīgo noteikumu, kombinētās nomenklatūras VII sadaļas 2. piezīmi un KN kodu 4911  un 4911 91 00  formulējumu.
                     Izstrādājums ir komplekts, kas paredzēts mazumtirdzniecībai. Tā pamatīpašības nosaka uzlīmes.
                     Klasificēšana pozīcijā 3919  nav iespējama, jo izgriezuma izcelto uzlīmju forma nav līdzena.
                     Klasificēšana pozīcijā 3926  nav iespējama, jo apdrukai salīdzinājumā ar preces galveno mērķi nav papildu rakstura (sk. VII sadaļas 2. piezīmi).
                     49. nodaļa ar dažiem izņēmumiem attiecas uz visiem drukātiem materiāliem, kuru būtisko raksturu un izmantojumu nosaka tas, ka tie tiek drukāti ar motīviem, zīmējumiem vai attēliem (skatīt arī harmonizētās sistēmas (HS) skaidrojumus par 49. nodaļas vispārīgo skaidrojumu pirmo daļu).
                     Pašlīmējošas, iespiestas uzlīmes, kas paredzētas dekorēšanai, ietilpst pozīcijā 4911  (sk. arī HS skaidrojumu pozīcijai 4911  10. punktu).
                     Tādēļ izstrādājums klasificējams ar KN kodu 4911 91 00 .
                  
               
            (*)  Attēlam ir tikai informatīva nozīme.